Felix (ράπερ)

Ο **Φίλιξ Γιόνγκμποκ Λι** (Αγγλικα: **Felix Yongbok Lee**, γεννημένος στις 15 Σεπτεμβρίου 2000), γνωστός απλά ως **Felix**, είναι Αυστραλός ράπερ και τραγουδιστής με καταγωγή από τη Νότια Κορέα. Είναι μέλος του νοτιοκορεατικού μουσικού συγκροτήματος Stray Kids, που δημιουργήθηκε από την JYP Entertainment, το 2017. 

## Πρώτα χρόνια
Ο **Felix** γεννήθηκε στις 15 Σεπτεμβρίου 2000 στο Σέβεν Χιλς στο Σίδνεϊ της Αυστραλίας από τρίτης γενιάς Κορεάτες μετανάστες γονείς. Έχει δύο αδερφές, μία μεγαλύτερη και μία μικρότερη, που ονομάζονται Ρέιτσελ και Ολίβια. Από νεαρή ηλικία ο **Felix** έπαιζε πιάνο, ενδιαφερόταν για το τραγούδι και το χορό, ενώ ήταν επίσης πρωταθλητής κολυμβητής και αθλητής Τάε Κβον Ντο. Φοίτησε σε καθολικό κολλέγιο στο Σίδνεϊ και ξεκίνησε την εκπαίδευσή του στην JYP Entertainment σε ηλικία 16 ετών. 

Το κορεάτικο του όνομα **Yongbok** (용복) του το έδωσε ο παππούς του και έχει ετυμολογική συγγένεια με την λέξη *haengbok* (행복), που στα Κορεατικά σημαίνει "χαρά". Ωστόσο το συγκεκριμένο όνομα θεωρείται πια τόσο παλιομοδίτικο, που ο ίδιος ο Felix σε συνέντευξη των Stray Kids, δήλωσε χιουμοριστικά ότι όταν πρώτοπηγε στην Νότια Κορέα για την εκπαίδευση του, κανένας δεν μπορούσε να πιστέψει ότι ένα τόσο νεαρό άτομο σαν αυτόν είχε "όνομα για παππούδες".

## Καριέρα

### 2017–σήμερα: Πριν το ντεμπούτο, Stray Kids και σόλο δραστηριότητες
Ο Φέλιξ ξεκίνησε ως εκπαιδευόμενος στην JYP Entertainment τον Φεβρουάριο του 2017. Επιλέχθηκε προσωπικά από τον αρχηγό των Stray Kids, Μπανγκ Τσαν, ως το έκτο μέλος του συγκροτήματος.  Ο Φέλιξ έκανε πρόβες με τους Stray Kids μέχρι τη μετάδοση του τηλεοπτικού σόου *Stray Kids* .  Κατά τη διάρκεια της εκπομπής και συγκεκριμένα στο όγδοο επεισόδιο αποβλήθηκε από τον Παρκ Τζιν Γιουνγκ, τον ιδρυτή της JYP Entertainment. Ωστόσο, η υπόθεση επανεξετάσθηκε και μετά από ψηφοφορία θαυμαστών, ο Φέλιξ επανήλθε στο συγκρότημα στο επόμενο επεισόδιο.  Στη συνέχεια, οι Stray Kids κυκλοφόρησαν το EP *Mixtape*, πριν κάνουν το επίσημο ντεμπούτο τους με το EP *I Am Not* στις 25 Μαρτίου 2018. 

Ο Φέλιξ παρουσίασε το μουσικό πρόγραμμα "*Σκάει στη Σεούλ"* από τον Ιούλιο του 2019 έως τον Ιανουάριο του 2020.  Τον Ιούνιο του 2022, συμμετείχε στο τραγούδι "*No Problem*" της Νάιον από το ντεμπούτο EP της, *Im Nayeon* .  Το πρώτο του σόλο του τραγούδι "*Deep End*" συμπεριλήφθηκε στο συλλογικό άλμπουμ των Stray Kids *SKZ-Replay* τον Δεκέμβριο του 2022 και κατά τη διάρκεια της περιοδείας 5-Star Dome Tour του συγκροτήματος το 2023, ερμήνευσε για πρώτη φορά το ακυκλοφόρητο τραγούδι του "*Rev It Up*".   Ο Φέλιξ έκανε μια εμφάνιση στο βίντεο κλιπ για το νοτιοκορεάτικο ντεμπούτο σινγκλ των NiziU, "*Heartris*" τον Οκτώβριο του 2023 

Τον Φεβρουάριο του 2022, ο Φέλιξ διαγνώστηκε με κήλη δίσκου οσφύος, η οποία περιόρισε την απόδοσή του στη συνάντηση με θαυμαστές, *SKZ Chocolate Factory.* 

Τον Νοέμβριο του 2023, ο Felix αναδείχθηκε ως ένας από τους άνδρες της χρονιάς του *GQ Korea* και έγινε εξώφυλλο στο τεύχος του Δεκεμβρίου του GQ Korea.  

## Παράλληλη δραστηριότητα
Το 2021, ο Φέλιξ μαζί με τους Λι Νόου και Χιούντζιν των Stray Kids συνεργάστηκαν με την ιταλική εταιρεία *Etro* για την προώθηση των αθλητικών παπουτσιών *Earthbeat*.  Τον Αύγουστο του 2023, επιλέχθηκε ως πρέσβης του οίκου Louis Vuitton . 

## Φιλανθρωπία
Ο Φέλιξ ασχολήθηκε με δωρεές και χορηγίες για τη διεθνή οργάνωση για τα δικαιώματα των παιδιών, *Save the Children*, το 2020 και αναδείχθηκε ως επίτιμο μέλος της.  Δώρισε επίσης 50 εκατομμύρια ₩ (που ισοδυναμούν με 38.500 δολάρια Η.Π.Α το 2023) για την ανακούφιση των πληγέντων μετά τον σεισμό στην Τουρκία και τη Συρία στις 6 Φεβρουαρίου.  Τον Ιανουάριο του 2024, ο Φέλιξ δώρισε 100 εκατομμύρια ₩ (που ισοδυναμούν με 76.100 δολάρια Η.Π.Α το 2024) στην Κορεατική Επιτροπή για τη UNICEF για να βοηθήσει παιδιά του Λάος που ζουν σε φτωχά περιβάλλοντα υγιεινής και διατροφής, κάνοντάς τον να γίνει το νεότερο μέλος της Λέσχης Τιμών της UNICEF. 

## Δισκογραφία
### Τραγούδια

## Φιλμογραφία

### Τηλεοπτικά προγράμματα

### Εμφανίσεις σε μουσικά βίντεο

## Παραπομπές


## Εξωτερικοί σύνδεσμοι

* 

Κατηγορία:Articles with hCards